CELEX: 62013TN0479
Language: mt
Date: 2013-09-03 00:00:00
Title: Kawża T-479/13: Rikors ippreżentat fit- 3 ta’ Settembru 2013 — Marchiani vs Il-Parlament

16.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 336/26
            
         Rikors ippreżentat fit-3 ta’ Settembru 2013 — Marchiani vs Il-Parlament
   (Kawża T-479/13)
   2013/C 336/56
   Lingwa tal-kawża: il-Franċiż
   
      Partijiet
   
   
      Rikorrent: Jean-Charles Marchiani (Toulon, Franza) (rappreżentant: C.-S. Marchiani, avukat)
   
      Konvenut: Il-Parlament Ewropew
   
      Talbiet
   
   
               —
            
            
               tannulla d-deċiżjoni tas-Segretarju Ġenerali tal-4 ta’ Lulju 2013;
            
         
               —
            
            
               tannulla n-nota ta’ debitu tal-5 ta’ Lulju 2013;
            
         
               —
            
            
               tikkundanna lill-Parlament Ewropew għall-ispejjeż.
            
         
      Motivi u argumenti prinċipali
   
   B’dan ir-rikors, ir-rikorrent jikkontesta d-deċiżjoni tal-Parlament Ewropew li jiġu rkuprati s-somom irċevuti mir-rikorrent bejn l-2001 u l-2004 bħala allowances ta’ assistenza parlamentari.
   Insostenn tar-rikors tiegħu, ir-rikorrent jinvoka sitt motivi.
   
               (1)
            
            
               L-ewwel motiv, ibbażat fuq irregolarità fil-proċedura, peress li d-deċiżjoni tas-Segretarju Ġenerali tal-Parlament tal-4 ta’ Lulju 2013 tmur kontra d-deċiżjoni tal-Uffiċċju tal-Parlament Ewropew tad-19 ta’ Mejju u tad-9 ta’ Lulju 2008 li timplementa l-istatut tad-deputati fil-Parlament Ewropew, kif ukoll kontra l-prinċipju tal-kontradittorju u r-rispett tad-drittijiet tad-difiża.
            
         
               (2)
            
            
               It-tieni motiv, ibbażat fuq applikazzjoni żbaljata tar-Regolamenti dwar l-ispejjeż u l-allowances tal-membri tal-Parlament (ir-Regolament IAM).
            
         
               (3)
            
            
               It-tielet motiv, ibbażat fuq żball ta’ evalwazzjoni tal-provi fil-fajl.
            
         
               (4)
            
            
               Ir-raba’ motiv, ibbażat fuq nuqqas ta’ imparzjalità tas-Segretarju Ġenerali tal-Parlament Ewropew fl-adozzjoni tad-deċiżjoni tal-4 ta’ Lulju 2013.
            
         
               (5)
            
            
               Il-ħames u s-sitt motivi, ibbażati fuq il-preskrizzjoni tas-somom li huma s-suġġett tal-irkupru.